अंगुलियों में सूजन आने के पीछे बहुत से कारण होते हैं। जीवनशैली में बदलाव आने की वजह से या फिर किसी बीमारी के कारण सूजन की समस्या होने लगती है। ये सूजन कई बार खुद ही कुछ समय के बाद कम हो जाते हैं लेकिन कई बार इसकी वजह से असहजता होने लगती है। अंगुलियों में सूजन होने के कई लक्षण होते हैं जैसे- त्वचा पर लालीपन आ जाना, अंगुलियों के जोड़ों में दर्द होना या फिर हाथों का सुन्न हो जाना। अगर आपकी अंगुलियों में हमेशा सूजन रहती है तो आपको सतर्क होने की जरूरत है वरना यह आपके लिए घातक भी हो सकता है। हमेशा सूजन होने के कारण हाथों में दर्द होता है और इससे आपका काम प्रभावित हो सकता है। तो ऐसे में आपको अंगुलियों में सूजन होने के पीछे के कारण का पता होना आवश्यक होता है। [ये भी पढ़ें: माइक्रोवेव में खाना गरम करना स्वास्थ्य के लिए हो सकता है हानिकारक]